ΓΡΑΠΤΗ ΕΡΩΤΗΣΗ E-1140/03

υποβολή: Stavros Xarchakos (PPE-DE) προς την Επιτροπή

(1 Απριλίου 2003)

Θέμα: To EBLUL και η συστηματική συκοφάντηση χώρας μέλους της ΕΕ

Είναι γνωστό ότι, στην Ελλάδα, οι δημοκρατικές ελευθερίες και η πολιτιστική διαφορετικότητα είναι πλήρως προστατευόμενες και κατοχυρωμένες. Σε αυτά τα πλαίσια η μουσουλμανική μειονότητα που ζει στην ελληνική Θράκη παρουσιάζει αύξηση του πληθυσμού της, έχει πάμπολλα μέσα ενημέρωσης στη διάθεσή της (εφημερίδες, ραδιοφωνικούς σταθμούς, απρόσκοπτη δορυφορική σύνδεση με τουρκικά κανάλια, πολλά εκ των οποίων κατασυκοφαντούν επί μονίμου βάσεως την Ελλάδα κλπ.), διαθέτει εκλεγμένους μουσουλμάνους βουλευτές στο Ελληνικό Κοινοβούλιο, ενώ πάμπολλοι είναι και οι μουσουλμανικοί θρησκευτικοί θεσμοί, τα τεμένη των οποίων χτίζονται και αναστηλώνονται με χρήματα του Ελληνικού Δημοσίου.

Ανάλογη ελευθερία απολαμβάνουν και όλες οιπόλοιπες μειονοτικές ομάδες, όσο ολιγάριθμες και αν είναι, όπως π.χ. συμβαίνει με την πολύ μικρή σλαβόφωνη κοινότητα στην περιοχή της Φλώρινας, η οποία δημιούργησε και κομματικό σχηματισμό ο οποίος δραστηριοποιείται εντελώς ελεύθερα (έχει γραφεία, εφημερίδες, προπαγανδίζει με άνεση τις ιδέες του και δεν παραλείπει ναβρίζει την Ελλάδα και τους Έλληνες), καταγράφοντας μια εντελώς αμελητέα εκλογική δύναμη σε όλες τις εκλογικές αναμετρήσεις. Τον τελευταίο καιρό έχει ενταθεί η ανθελληνική προπαγάνδα με αιχμή το Ευρωπαϊκό Γραφείο των Λιγότερο Διαδεδομένων Γλωσσών (E.B.L.U.L.), ενώ πρόσφατα μοιράστηκε στους ευρωβουλευτές και ένα βιβλίο (η έκδοση του οποίου, μάλιστα, επιχορηγήθηκε και από την Ευρωπαϊκή Επιτροπή, όπως αναφέρεται στη δεύτερη σελίδα του) το οποίο βρίθει συμβουλών και υποδείξεων (σελ. 6 και αλλού) προς την Ελλάδα. Στη σελ.5, μάλιστα, αναφέρεται ότι στην Ελλάδαπάρχουν άτομα που μιλούν μακεδονικά, ενώ ο Πρόεδρος του E.B.L.U.L. κ. Brezigar σημειώνει (σελ.12) ότι οι Έλληνες θα πρέπει να μάθουν αγγλικά μαζί με τα μακεδονικά(!).

Συμμερίζεται η Επιτροπή (η οποία φαίνεται να στηρίζει οικονομικά τις δραστηριότητες του εν λόγω γραφείου) τις ανιστόρητες απόψεις του κ. Brezigar περί δήθεν ύπαρξης μακεδονικής γλώσσας· Ποια είναι τα ακριβή ποσά (αναλυτικά) που έχει λάβει το γραφείο αυτό από την Ευρωπαϊκή Ένωση και για ποια ακριβώς έτη· Για ποιους λόγους στηρίζεται οικονομικά ένα γραφείο που προπαγανδίζει εναντίον ενός κράτους μέλους· Ποιες είναι οι δραστηριότητες του γραφείου αυτού σε χώρες όπου η πολιτιστική ιδιαιτερότητα μειονοτήτων καταπιέζεται, όπως π.χ. συμβαίνει με τους Έλληνες της Αλβανίας και της Τουρκίας· Γνωρίζει η Επιτροπή αν στις Επιτροπές του E.B.L.U.L σε χώρες-μέλη της Ένωσης μετέχουν ακραία εθνικιστικά στοιχεία πουποκινούνται από τρίτες χώρες και τα οποία δημιουργούν συστηματικά ένταση σε συγκεκριμένες περιοχές της Ένωσης· Ποια είναι (ονομαστικά) τα μέλη της Ελληνικής Επιτροπής τού E.B.L.U.L και ποιες οι ακριβείς επαγγελματικές και άλλες ιδιότητές τους·

Απάντηση της κ. Reding εξ ονόματος της Επιτροπής

(2 Μαΐου 2003)

Το Ευρωπαϊκό Γραφείο για τις λιγότερο διαδεδομένες γλώσσες (EBLUL) είναι ένας ανεξάρτητος μη κυβερνητικός οργανισμός που ασχολείται με τις γλώσσες και τη γλωσσική πολυμορφία και που βασίζεται σε ένα δίκτυο επιτροπών των κρατών μελών και στα 15 κράτη μέλη. Το μεγαλύτερο μέρος της χρηματοδότησής του προέρχεται από τη γραμμή προϋπολογισμού A-3015 της Επιτροπής. Το 2002 χορηγήθηκε στο EBLUL το ποσό των 810 000 ευρώ, εκ του οποίου ένα πολύ μικρό μέρος (2000 ευρώ) χορηγήθηκε κατευθείαν στην ελληνική επιτροπή.

Το βιβλίο στο οποίο αναφέρεται ο αξιότιμος βουλευτής στη γραπτή ερώτησή του περιέχει τα πρακτικά ενός συνεδρίου για τη γλωσσική πολυμορφία στην Ελλάδα που διοργάνωσε το EBLUL στη Θεσσαλονίκη στις 14 και 16 Νοεμβρίου 2002. Εκπρόσωποι του Κοινοβουλίου, της Επιτροπής και του Συμβουλίου της Ευρώπης ήταν παρόντες σε αυτό το συνέδριο.

Στη σελίδα 35 των πρακτικών μπορεί ο αξιότιμος βουλευτής να βρει τα ονόματα όλων των μελών της ελληνικής επιτροπής του EBLUL και τους στόχους αυτής της επιτροπής των κρατών μελών.

Η Ένωσηποστηρίζει τις περιφερειακές και μειονοτικές της γλώσσες από το 1983. Εφόσον ομιλούνται από 40 εκατομμύρια ανθρώπους στην Ευρώπη, αυτές οι γλώσσες αποτελούν αναπόσπαστο κομμάτι της κοινής πολιτιστικής κληρονομιάς της Ένωσης. Προς ενημέρωση των επιστημονικών δεδομένων σχετικά με τις περιφερειακές και μειονοτικές γλώσσες η Επιτροπή εξέδωσε το 1996 τη μελέτη Euromosaic, η οποία παρέχει πληροφορίες σχετικά με τον αριθμό των ομιλούντων και τη χρήση των γλωσσών στους διάφορους τομείς σε 12 κράτη μέλη, συμπεριλαμβανομένης της Ελλάδας. Ένας από τους κύριους στόχους αυτής της μελέτης ήταν να εκτιμηθεί η

κοινωνιογλωσσολογική ζωτικότητα μιας γλώσσας, δηλαδή κατά πόσο η γλώσσα ή η γλωσσική κοινότητα βρίσκεται σε κατάσταση ύφεσης, ανάκαμψης ή στασιμότητας. Πληροφορίες για το Euromosaic μπορούν να ανακτηθούν στην εξής ιστοσελίδα: http://europa.eu.int/comm/education/langmin/euromosaic_fr.html

Ο σεβασμός της πολυμορφίας είναι μία από τις ιδρυτικές αρχές της Ένωσης. Το άρθρο 151 της Συνθήκης ΕΚ αναθέτει στην Ευρωπαϊκή Κοινότητα το καθήκον να συμβάλλει στην ανάπτυξη των πολιτισμών των κρατών μελών και να σέβεται την εθνική και περιφερειακή πολυμορφία τους. Δεσμεύει επίσης την Κοινότητα να λαμβάνειπόψη της τις πολιτιστικές πτυχές σε όλες της δράσεις που αναλαμβάνει.